tartuNLP/wikipedia-smugri-20251201 huggingface dataset:
ER1

ER1 elektrirong ("läti keeles Elektrovilciens Rīgas, 1. tips"; Riia elektrirong, tüüp 1) oli aastatel 1957–1962 Riia Vagunitehases toodetud linnalähiliikluse reisirong. 
Rong oli mõeldud kasutamiseks Nõukogude Liidus rööpmelaiusel 1520 mm.
Elektrirongi ER1 mootorvaguni mass on 52,5 tonni, juhtvagunil 38,5 tonni ja haakevagunil 36,9 tonni. Arvestuslik kiirendus kiiruseni 50 km/h on 0,6–0,7 m/s2. Jaamavahel pikkusega 2,5 km suudab ER1 kiirendada kiiruseni 95 km/h, 5 km pikkusel jaamavahel kuni 110 km/h. 
Elektrirongid ER1 olid kasutusel ka Eestis, kus nad 1990. aastate alguses moderniseeriti (vagunid said uueks tähiseks ER1B) ja olid kasutusel kuni 2000. aastate keskpaigani.
Alexis Bouvard

Alexis Bouvard (27. juuni 1767 – 7. juuni 1843) oli Prantsuse astronoom.
Ta avastas kaheksa komeeti ja avaldas Jupiteri, Saturni ja Uraani orbiitide astronoomilised tabelid. Hilisemad Uraani vaatlused ei langenud suures osas tabeliga kokku ning Bouvard püstitas hüpoteesi, et selle orbiiti segab seni avastamata kaheksas planeet. Neptuuni orbiidi arvutasid pärast Bouvardi surma teineteisest sõltumatult välja John Couch Adams ja Urbain Le Verrier ning selle avastas 1846. aastal Saksa astronoom Johann Gottfried Galle.
ER2

Elektrirong ER2 (läti keeles "Elektrovilciens Rīgas, 2. tips"; 'Riia elektrirong, tüüp 2') oli aastatel 1962–1984 Kalinini ja Riia Vagunitehases toodetud linnalähi-reisirong. See töötati välja, et parandada eelkäija ER1 omadusi ning võimaldada teenindada reisijaid ka madala ooteplatvormiga (kõrgus 200 mm rööpapeast) piirkondades.
Tallinna lähiliinidel alustati vanade, SR3 tüüpi elektrirongide asendamist uute, ER2 tüüpi elektrirongidega 1974. aastal, kui Tallinna saabus esimene uus ER2 tüüpi elektrirong.
1974. aastal lõpetati ka "ümara" kabiiniga elektrirongide tootmine ning alustati kaasaegsemate ja lihtsama ehitusega "kandilise" kabiiniga elektrirongide tootmist. 
Riia Vagunitehases toodetud ER2 tüüpi elektrirongide ekspluatatsioon lõpetati Eestis 2013. aasta suvel, kui kõik elektrirongid vahetati välja uute Stadler FLIRT tüüpi rongidega.
Masny

Masny on vald Põhja-Prantsusmaal Nordi departemangus Aniche'i kantonis.
Monchecourt

Monchecourt on vald Põhja-Prantsusmaal Nordi departemangus Aniche'i kantonis.
Montigny-en-Ostrevent

Montigny-en-Ostrevent on vald Põhja-Prantsusmaal Nordi departemangus Aniche'i kantonis.
Roucourt

Roucourt on vald Põhja-Prantsusmaal Nordi departemangus Aniche'i kantonis.
Villers-au-Tertre

Villers-au-Tertre on vald Põhja-Prantsusmaal Nordi departemangus Aniche'i kantonis.
Fine Gael

Fine Gael (tõlkes "Gaeli hõim") on Iirimaa liberaal-konservatiivne partei. Parteis on enam kui 21 000 liiget ning on 2019. aasta seisuga suurim partei Iirimaad valitsevas vähemusvalitsuses. 
Parteid juhib peaminister ("Taoiseach") Leo Varadkar, kes valiti eelmise parteijuhi Enda Kenny (partei liider 2002–2017) mantlipärijaks 2. juunil 2017.
Fine Gael asutati 8. septembril 1933 W. T. Cosgrave'i juhitud Cumann na nGaedheali, Frank MacDermoti juhitud Keskerakonna ja Rahvuskaardi liitumise tulemusena, mis esindasid Iiri kodusõjas Briti-Iiri lepingu pooldajate leeri, toetades Michael Collinsi ideaale.
Fine Gaeli peetakse liberaalsemaks ja vabaturumajandusele orienteeritumaks kui tema traditsioonilist rivaali Fianna Fáili. Sellegipoolest on Fine Gael koalitsioone moodustanud enamasti koos sotsiaaldemokraatliku Leiboristliku parteiga. Partei defineerib oma liikmeid progressiivsete tsentristidena ning on tugev Euroopa Liidu toetaja. Fine Gael on üks Euroopa Rahvapartei asutajaliikmetest.
Elsengi keel

Elsengi keel on Indoneesias Paapua provintsis Jayapura maakonnas kõneldav paapua keel. Teadaolevaid sugulaskeeli ei ole.
Elsengi keel on ohustatud. Kõnelejate arv oli 1991. aastal umbes 300.
Sněžka

Sněžka (tšehhi keeles) ehk Śnieżka (poola keeles) on mägi Tšehhi ja Poola piiril, Sileesia mäestiku silmapaistvaim punkt Krkonoše mägedes. Mäe tipp on 1603 meetrit üle merepinna ning tegu on Tšehhi, Alam-Sileesia vojevoodkonna (Poola), Krkonoše mäestiku ja kogu Sudeetide kõrgeima mäega. 
Sněžka oli üks esimesi turistiderohkeid Euroopa mägesid. Selle peamiseks põhjuseks võib pidada väheseid tehnilisi raskusid mäkketõusul ja asjaolu, et alates XVI sajandist tulid paljud külastajad lähedalasuvasse Cieplice Śląskie-Zdrój kuurorti. Visuaalselt domineeriv Sněžka Krkonoše mäestikus oli kuurordi külastajate jaoks oluline vaatamisväärsus. 
Esimene ajalooline teade tipputõusmisest pärineb 1456. aastast, kui tundmatu Veneetsia kaupmees otsis mäelt vääriskive. Hiljem tekkisid mäestikule kaevandusasulad. Peamiselt kaevandati vaske, rauda ja arseeni. 
Mäe esimene saksakeelne kirjalik mainimine oli Georg Agricola poolt 1546. aastal nimega "Riseberg" ('hiiglaslik mägi', vrd "Riesengebirge" 'hiiglaslikud mäed'). Viisteist aastat hiljem ilmus nimi "Riesenberg" Martin Helwigi Sileesia kaardile. Saksa nimi muudeti hiljem "Riesenkoppe"'ks ('hiiglaslik tipp') ja lõpuks "Schneekoppe"'ks ('lumetipp', 'lumine pea').
Mäe tippu ehitati puidust ilmajaam umbes 1900. aastal. See oli ainus ilmajaam Kesk-Euroopas, mis teisest maailmasõjast puutumata jäi. See lammutati 1980. aastatel. 
Tänapäeval.
Mäe üks külg asub Tšehhis, teine Poolas. Piirkond on eriti populaarne suvel Tšehhi, Poola ja Saksa turistide seas, pakkudes selle piirkonna ainulaadses mägikeskkonnas matkamise võimalusi. 
Poola poolele ehitati 1974. aastal kettakujuline observatoorium koos ilmajaama ja restoraniga ning Püha Laurentiuse kabel. Tšehhi poolel asuvad postkontor ja köistee, mis ühendab tipu mäe põhjaküljes asuva Pec pod Sněžkou linnaga. 
2004. aastal ehitati mäe tippu ka uus postkontor ja vaatlusplatvorm. Vana postkontor oli suletud alates 1980. aastatest. 
2014. aastal asendati Pec pod Sněžkou linnast Sněžka tippu viiv vana köistee uuega, mis võimaldab tunnis mäe tippu viia kuni 250 külastajat. Uus köistee kasutab moodsaid neljakohalisi kabiine. 
Samuti on palju tähistatud matkaradasid Poolast, peamiselt Karpaczi linnast. Karpaczist Kopasse (1377 m kõrgusel) on võimalik liikuda istetõstukiga, mis lühendab teed mäe tippu märkimisväärselt.
Saue Kristlik Vabakogudus

Saue Kristlik Vabakogudus on kogudus Saue linnas.
Esimene jumalateenistus, mida loetakse selle koguduse sünnipäevaks, toimus 25. märtsil, 1990. aastal, Saue mõisa renditud ruumides. Kogudus leidis oma kodu Saue kirikus, kus peeti oma äsja valminud kodupinna esimene avajumalateenistus 22. detsembril, 1996. aastal. Esmakordselt kanti Saue Kristlik Vabakogudus registrisse 22. novembril, 1990. aastal, registreerismisnumbri 01012465 all. Koguduse asutas kakskümmend liiget. Kolmapäeviti leiavad aset palvekoosolek ja piiblitund kell 18:00 ja pühapäeviti jumalateenistus kell 13:00.
Kirveskoski

Kirveskoski ("Pornaineni kirikuküla") on küla ja halduskeskus Soomes Lõuna-Soome läänis Uusimaa maakonnas Pornaineni vallas, 40 km kaugusel Helsingist. 
Elanike arv on 2000.
Saldo

Saldoks nimetatakse bilanssi või kontot tasakaalustavat jääki. Panganduses ja raamatupidamises nimetatakse saldoks võlgnetavat rahasummat, mis jääb hoiukontole. Raamatupidamises on saldo erinevus aruandeperioodil kontole kantud deebetkannete summa ja krediidikannete summa vahel. Aktivakontodel kantakse saldod alati deebetpoolele ja passivakontodel aga alati kreeditpoolele. Kui koguarveldus ületab kogu kreediti, näitab konto deebetjääki. Vastupidine olukord tekib siis, kui kreediti kogusumma ületab koguarvelduse, sellisel juhul näitab konto kreeditsaldot. Kui deebet / krediit on kokku võrdsed, arvestatakse kontojääki nullina. Aruandeperioodil kajastab "bilanss" varade ja kohustuste netoväärtust. Raamatupidamise arvestuse tasakaalustamine viitab järgmise esmase bilansi võrrandile:
Varad = kohustused + omakapital.
Uko Nõulik juunior

Uko Nõulik (sündinud 2006) on eesti alpinist.
Uko Nõulik juunior on noorim Eesti alpinist, kes on tõusnud Kaukasuses asuva Elbruse (5642 m) tippu. Tipputõus toimus 14. augustil 2018. Uko oli toona vaid 12-aastane.
Ta on pärit alpinistide perekonnast – tema vanemad Anu ja Uko Nõulik tõusid 2013. aastal kaheksatuhandelise Cho Oyu (8188 m) tipuplatoole.
Maasik

Maasik on eesti perekonnanimi.
2019. aasta 1. jaanuari seisuga oli Eestis perekonnanimi Maasik 608 inimesel: 265 mehel ja 343 naisel. Perekonnanimede levikult oli Maasik meeste puhul 179. ja naiste puhul 140. kohal. Levinuim oli see Lääne-Viru maakonnas, kus sellenimelisi oli maakonna 10 000 elaniku kohta 13,45.
Jaroslav Narkevič

Jaroslav Narkevič (poola keeles Jarosław Narkiewicz; sündinud 1. jaanuaril 1962 Trakais) on Leedu poliitik ja pedagoog, ta on Leedu poolakate üks juhte. Ta oli 2019 kuni 11. detsembrini 2020 Leedu transpordi- ja sideminister Saulius Skvernelise valitsuses.
Ta lõpetas 1983. aastal Vilniuse Pedagoogilise Instituudi matemaatika õpetajana. 2010. aastal lõpetas ta Mykolas Romerise Ülikooli avaliku halduse erialal magistrikraadiga.
Seejärel töötas ta aastatel 1983–1984 Salkininkais (Trakai rajoonis) matemaatikaõpetajana. Aastatel 1984–2002 töötas ta Šklėriais (Trakai rajoonis) matemaatikaõpetajana, lisaks oli ta aastatel 1987–2002 Šklėriai kooli direktor. Aastatel 2002–2008 oli ta Vilniuse linnaosavalitsuse haridusosakonna juhataja.
Ta on 2006. aastast Leedu Poolakate Valimisaktsiooni liige. 2008. aasta Leedu parlamendivalimistel valiti ta seimi liikmeks. Ta oli augustist 2019 kuni detsembrini 2020 Leedu transpordi- ja sideminister Saulius Skvernelise valitsuses.
Isiklikku.
Ta on abielus ja tal on kaks tütart.
Seepia (värvaine)

Seepia on tumepruun õrnalt violetja varjundiga värvaine, mida saadakse seepia ("Sepia officinalis") tindipõiest.
Seepiatoonile vastava värvuse nimetusena on kasutusel sõnad "seepiakarva", "seepiavärvi", "seepiapruun" (tootenimedes, fotograafias jm). Seepia värvus varieerub tumedast punakaspruunist mustjaspruunini. Pigment on keemiliselt stabiilne, kuid pole eriti valguskindel. Värvainete indeksis on seepia tähised 75500 ja NBr9 (Natural Brown 9), CAS-number on 8030-69-1.
Seepia tinti kasutati kirjutusvahendina juba Vana-Roomas. Kunstnike hulgas saavutas ta laiema leviku alates renessansist ja jäi aktiivsesse kasutusse 19. sajandi lõpuni. Alates 18. sajandi lõpust – vesivärvipigmendina segatuna kummiaraabikuga tutvustas seda 1780. aastatel Jacob Seydelmann Dresdenis – hakkas seepia joonistustes ja laveeringuis edukalt asendama bistrit. 20. sajandil tõrjusid uued sünteetiliselt toodetud vesivärvipigmendid loodusliku seepia kõrvale. Tänapäeval kasutatakse seepiat akvarellimisel lasuurvärvina.
Fotode toneerimine seepiaga sai alguse umbes 1880. aastatel - must-valgele fotole lisati seepiat sisaldavat kemikaali, mis muutis foto toonid soojemaks ja andis piltidele parema väljanägemise, teisalt pidurdas ka foto vananemist, toimides omamaoodi säilitusainena. Värvaine muutis traditsioonilise metallilise hõbeda fotol stabiilsemaks sulfiidseks ühendiks, mis talus ka paremini värvikihi lisamist fotode koloreerimisel.
Jale keel

Jale keel on Paapua Uus-Guineas Sandauni provintsis kõneldav sugulaskeelteta keel.
Jale keel on ohustatud. Kõnelejate arv oli 1991. aastal umbes 600.
Jale keeles on keeruline tegusõnamorfoloogia. Põhisõnajärg on SOV.
Koolidraama

Koolidraama (saksa keeles "Schuldrama", inglise keeles "school drama") oli ilmaliku sisuga valdavalt ladinakeelne näidend, mida kirjutati 16. ja 17. sajandil ladinakoolide õpilastele etendamiseks, eesmärgiga harjutada keelt ja kõneosavust. Hilisemad koolidraamad võisid olla ka argielu ainelised.
Kirjeldus.
Koolidraama oli tavaliselt ladinakeelne proosatekst. Tüüpilises koolidraamas ei kasutatud dekoratsioone ega kaasatud kutselisi näitlejaid. Tekstilt olid nad lihtsad, ilma eriliste kirjanduslike peensusteta ja tegevusega, mis isegi piiblist võetud süžee puhul püüdis lavale tuua ainestikuga sobivat realistlikku elulisust. Mõnikord lülitati näidendisse elemente, mis pidid püüdma ka selle publiku tähelepanu, kes ladina keelt ei mõistnud. Sellised elemendid olid näiteks tantsud või elusad loomad või füüsilist vägivalda sisaldavad stseenid või koomiline õgimine ja joomine.
Ladinakeelsetes koolidraamades oli oluline osa muusikal. Johannes Reuchlini "Henno" (1497) sisaldab koorilaule koos nootidega; 18. sajandi koolidraamad, nagu Wolfgang Amadeus Mozarti "Apollo et Hyacinthus" (1767), on hilisemate läbikomponeeritud ladinakeelsete ooperite eelkäijad. Draama muusikaosade tekstid minetasid peagi oma algselt meetrilise ülesehituse ja muutusid rütmilisteks.
Ajaloost.
Katoliiklikes, hiljem ka protestantlikes koolides oli ladinakeelsete näidendite ettekandmine oluliseks hariduse osaks. Algselt lavastati Rooma näitekirjanike teoseid, kuid paljudes koolides hakkasid õpetajad ise kirjutama õpilastele ettekandmiseks mõeldud õpetliku sisuga ladinakeelseid näidendeid. 16. sajandil kirjutatud koolidraamade eeskujuks olid küll Terentiuse komöödiad, kuid neist olid kadunud Rooma näidendites tihti esinevad erootilised vihjed. Aines oli vastandina keskaegsele vaimulikule draamale ilmalik ja antiigiaineline, võetud Seneca, Plautuse või Terentiuse tekstidest.
Alates reformatsioonist võis koolidraama olla ideoloogiliselt laetud kas protestantliku või katoliikliku suunitlusega. Nii vastandusid Saksamaal alates 1530. aastatest teineteisele saksakeelne protestantliku sisuga koolidraama ja jesuiitide ladinakeelne koolidraama. Koolidraamat viljeldi ka Prantsusmaal ja Hispaanias.
Autorid.
Koolidraamasid kirjutasid Saksamaal Johann Reuchlin, Wilhelm Gnapheus, Macropedius, Johannes Agricola. Argieluteemaline "Ralph Roister Doister" umbes 1553. aastast, mida peetakse esimeseks teadaolevaks inglise komöödiaks, oli samuti koolidraama, autoriks Nicholas Udall, ettekandmiseks Westminster Schoolis.
La Bassée

La Bassée on vald Põhja-Prantsusmaal Nordi departemangus Annœullini kantonis.
Inimesi.
La Bassée on maalikunstniku ja joonestaja Louis-Léopold Boilly (1761–1845) sünnikoht.
Teine põliselanik oli Ignace François Broutin (u. 1690–1751), Louisiana koloniaalohvitser, maamõõtja, arhitekt ja insener.
René Féret, Prantsuse näitleja, produtsent ja lavastaja 1945-2015.
Bauvin

Bauvin on vald Põhja-Prantsusmaal Nordi departemangus Annœullini kantonis.
Camphin-en-Carembault

Camphin-en-Carembault on vald Põhja-Prantsusmaal Nordi departemangus Annœullini kantonis.
Carnin

Carnin on vald Põhja-Prantsusmaal Nordi departemangus Annœullini kantonis.
Don (Nord)

Don on vald Põhja-Prantsusmaal Nordi departemangus Annœullini kantonis.
Ajalooline Mälu

Ajaloolise Mälu fond (vene keeles Фонд «Историческая память») on 2008. aastal loodud Venemaa ühiskondlik mittetulundusühing, mille eesmärgiks on nende endi sõnul Venemaa ja Ida-Euroopa 20. sajandi ajaloo objektiivne teaduslik uurimine.
Fondi direktor on asutamisest saadik olnud vastuoluline ajaloolane Aleksandr Djukov. Tegevdirektor on Darja Valijeva. Ajaloo-uurimisprogrammi juhib ajaloolane ja endine diplomaat Vladimir Simindei, kes on nagu Djukovgi 2012. aastast Lätis "persona non grata".
Fond annab 2010. aastast peale välja Venemaa ja Ida-Euroopa ajalooliste uuringute ajakirja ("Журнал российских и восточноевропейских исторических исследований"), mille peatoimetaja oli aastatel 2010–2016 Djukov ja aastast 2016 Simindei. Djukov annab avanumbris teada, et väljaande eesmärgiks on käsitleda Venemaa ja Ida-Euroopa ajaloo kõige valusamaid küsimusi, nagu "Nõukogude repressioonid (mida Ida-Euroopa poliitikud on genotsiidiga identifitseerinud) ja 30. aastate suure näljahäda tragöödia NSV Liidus ja nõukogudevastaste põrandaaluste natsionalistlike liikumiste tegevus (kiiruga kuulutatud rahvusliku kangelaslikkuse sümbol) ja natside Nõukogude Liidu rahvaste vastane "hävitussõda" ja Ida-Euroopa ühiskondade muutumine sovetiseerimise tagajärjel."
Fond on välja andnud üle 100 raamatu Ida-Euroopa ajaloo kohta, milles lähtutakse nõukogulikust ajalookontseptsioonist. 2009. aastal andis fond eesti keeles välja Djukovi paar aastat varem vene keeles ilmunud teose "Deporteerimised Eestis. Kuidas see toimus tegelikult", milles Djukov nimetab Eesti ajaloolaste hinnanguid küüditatute arvule liialdatuks ja küüditamisi õigustatuks.
62 (Tallinna bussiliin)

62 on Tallinna bussiliin, mis sõidab Väike-Õismäe asumist Mäeküla asumisse.
Enne 2007. aastat on samanumbriline buss sõitnud P. Pinna ja Lennujaama vahet.
Liini teenindab Tallinna Linnatranspordi AS, bussi sõidab kõigil nädalapäevadel väljumistega 35-75 minuti tagant. 62 on Tallinna kõige lühem bussiliin. Marsruut on 3,9 km. 
Peatused.
Mäeküla (Rehelepa) suunal: Väike-Õismäe parkla, Väike-Õismäe, Järveotsa tee, Järvekalda, Kotermaa, Moonalao, Veerme, Mäeküla, Rehelepa
Väike-Õismäe suunal: Rehelepa, Veerme, Paemurru, Moonalao, Kotermaa, Järvekalda, Järveotsa tee, Väike-Õismäe, Väike-Õismäe parkla.
Claire Danes

Claire Catherine Danes (sündinud 12. aprillil 1979 New Yorgis) on ameerika näitleja.
Ta täitis ühte peaosa telesarjas "My So-Called Life".
Heino Sõna

Heino Sõna (5. veebruar 1937 Urvaste vald, Võrumaa – 10. detsember 2019) oli eesti kandlemängija.
Heino Sõna isa oli lõõtspillimängija Karl Sõna. Muusikuna hakkas Heino Sõna tegutsema 1950.–1960. aastatel Otepääl. Hiljem elas ta Karksi-Nuias. Eelkõige oli ta tuntud traditsioonilise kandle mängijana, kuid ta oli ka Eesti esimene elektrikandlemängija.
Heino Sõna osales Eesti Folkloorinõukogu rahvakandlemängijate kaardistamise ja jäädvustamise projektis ning õpetajana August Pulsti õpistu korraldatud rahvapilli koduõppe projektis.
Saint-Sulpice (Vaud)

Saint-Sulpice on vald Šveitsis Vaud' kantonis.
Vald paikneb Genfi järve ääres Lausanne'i linna lääneservas. 
Valla läänepiiriks on Genfi järve suubuv Venoge'i jõgi.
Valla pindala on 1,85 km2. Vallas elab ligikaudu 4500 inimest.
Suurmeister probleemmales

FIDE suurmeister probleemmales (inglise keeles "Grandmaster of the FIDE for Chess Compositions"), ka FIDE suurmeister maleprobleemide koostamises, on probleemmales sportlike saavutuste eest tulemustepõhiselt antav nimetus.
Nimetuse võttis kasutusele FIDE probleemmale alaline komisjon (PCCC) 1972. aastal. Oktoobrist 2011 on nimetuse andmine PCCC-i õigusjärglase Probleemmale Maailmaföderatsiooni (WFCC) pädevuses, kes annab seda nimetust probleemmaletajatele koostöös Rahvusvahelise Maleföderatsiooniga. 
Nimetuse saamisele saab pretendeerida probleemmaletaja, kes on kogunud FIDE albumites avaldatud tööde eest vähemalt 70 punkti (avaldatud maleülesanne annab 1,0 ja etüüd 1,67 p).
2019. aasta novembri seisuga on nimetuse saanud 94 probleemmaletajat, teiste seas Genrihh Kasparjan (1972), Lev Lošinski (1972), Vladimír Pachman (1976), Vladimir Korolkov (1976) ja Unto Heinanen (2004).
Virge Jõekalda

Virge Jõekalda (sündinud 24. aprillil 1963 Lüganusel õpetajate peres) on eesti graafik.
1981. aastal lõpetas Püssi Keskkooli. Aastatel 1981–1988 õppis Eesti NSV Riikliku Kunstiinstituudis graafika erialal. 
Vabakutseline kunstnik. 
1992. aastast on ta Eesti Kunstnike Liidu ja Eesti Vabagraafikute Ühenduse liige.
Osalenud paljudel rahvusvahelistel graafikanäitustel 43 riigis, isikunäitusi 56.
Teosed kogudes.
Eesti Kunstimuuseum, Tartu Kunstimuuseum, Eesti Rahvusraamatukogu kunstikogu, Viinistu Kunstimuuseum, Tallinna Linna kunstikogu, Mart Lepa kunstikogu, Matti Miliuse kogu, Margus Linnamäe kunstikogu, Sadolini kunstikogu (Eesti). 
Museum of Felicien Rops, Namur, Frans Masereel Center, Kasterlee (Belgia); Tuzla International Gallery of Portrait (Bosnia-Herzegovina); Varna Graphic Fund (Bulgaaria); National Centre of Fine Arts of Egypt (Egiptus); Guanlan Art Museum, Xi’an Silk Road Art Collection (Hiina); Artfund of Caixanova, Ourense (Hispaania); Trinity College, Dublin (Iirimaa); Pescara Fund of Exlibris, Cremona Town Museum (Itaalia); Aomor Print Collection, Tama Art University, Tokyo (Jaapan); Gorny Milanovac´ Biennial Fund (Jugoslaavia); Collection of Cyprus Government (Küpros); Montenegro Museum, (Montenegro); Krakow Print Triennial Society, Lodz City Art Gallery, Majdanek Graphic Art Collection, Torun Museum (Poola); Evora Print Collection (Portugal); Florean Museum (Rumeenia); Uzhice City Gallery (Serbia); Aalto Museum, Jyväskylä, Kuopio Art Collection, Kaleva Collection, Oulu, Eero Rantanen Foundation, Orton Galleria (Soome); Ljubljana Agart Print Festival Collection (Sloveenia); Kaliningrad-Königsberg Gallery (Venemaa).
Suurmeister maleprobleemide lahendamises

FIDE rahvusvaheline suurmeister maleprobleemide lahendamises (inglise keeles "International Solving Grandmaster of the FIDE") on probleemmales sportlike saavutuste eest tulemustepõhiselt antav nimetus.
Nimetuse võttis kasutusele FIDE probleemmale alaline komisjon (PCCC) 1982. aastal. Oktoobrist 2011 on nimetuse andmine PCCC-i õigusjärglase Ülemaailmse Probleemmale Föderatsiooni (WFCC) pädevuses, kes annab seda nimetust probleemmaletajatele koostöös Rahvusvahelise Maleföderatsiooniga. 
Nimetuse saamisele saab pretendeerida probleemmaletaja, kes on täitnud kolm suurmeistrinormi (neist vähemalt üks on saadud maleprobleemide lahendamise maailma- või Euroopa meistrivõistlustel) ja tõstnud enda reitningu (maleprobleemide lahendajatel on Elo reitinguga analoogiline reitingusüsteem) vähemalt 2550-ni.
2019. aasta novembri seisuga on nimetuse saanud 35 probleemmaletajat, teiste seas Pauli Perkonoja (1982), Kari Valtonen (1984), Michael Pfannkuche (1993), Noam Elkies (2001), Piotr Murdzia (2002), John Nunn (2004), Andrei Selivanov (2008), Bojan Vučković (2008) ja Kacper Piorun (2011).
Venoge

Venoge on jõgi Šveitsis Vaud' kantonis. 
Venoge suubub põhja poolt Genfi järve. Jõgi on 38 km pikk, kogulangusega 390 m ja valgalaga 236 km2.
Jõgi on Lausanne'i ringkonna ja Morges'i ringkonna piiriks, samuti Saint-Sulpice'i valla ja Préverenges'i valla piiriks.
Probleemmale

Probleemmale ehk kompositsioonmale on valdkond males, mis tegeleb maleprobleemide koostamise ja lahendamisega.
Probleemmalet edendab rahvusvahelises ulatuses Ülemaailmne Probleemmale Föderatsioon. Korraldatakse võistlusi ja konkursse probleemmales. Publitseeritakse 
maleülesannete ja -etüüdide valikkogumikke (näiteks FIDE albumeid). 
Probleemmalega tegelejat nimetatakse probleemmaletajaks ehk problemistiks.
Probleemmale Eestis.
Eesti probleemmalele rajas aluse Albert Burmeister (1870–1940) 19. sajandi viimasel aastakümnel. Rida tema töid on märgitud auhindadega rahvusvahelistel konkurssidel. 1920. aastatel kujunesid juhtivateks problemistideks Martin Villemson (1897–1933), Vladas Mikenas, Ilmar Raud ja mõned teised. Villemsoni tööd ilmusid Hollandi, Inglise, Saksa, Rootsi ja teiste maade ajakirjanduses. Esimene ülemaaline konkurss toimus 1925. aastal.
Soome-ugri rahvaste 8. maailmakongress

VIII soome-ugri rahvaste maailmakongress toimub 16.–18. juunini 2021 Tartus, Eesti Rahva Muuseumis. Algselt 17.–19. juunini 2020 toimuma pidanud kongress lükati seoses 2019.–2020. aasta koroonaviirushaiguse pandeemiaga edasi.
Hübriidvormis korraldatud kongressil saavad delegaadid, vaatlejad ja külalised osaleda nii Tartus koha peal viibides kui ka spetsiaalse lingi kaudu veebiüleselt. Otseülekandeid ava- ja lõpp-plenaaristungitelt näitavad nii Eesti Rahvusringhäälingu portaalid (kolmes keeles) kui ka Tartu Postimehe veebiportaal.
Üldist.
Soome-ugri rahvaste maailmakongress on esindusfoorum, mis on sõltumatu valitsustest ja poliitilistest parteidest ning toetub oma tegevuses maailma soome-ugri rahvaste koostöödeklaratsioonile. Maailmakongressi eesmärkideks on arendada ja kaitsta soome-ugri rahvaste rahvusteadvust, kultuure ja keeli, edendada soome-ugri rahvaste omavahelist koostööd, käsitleda aktuaalseid probleeme, leida neile lahendusi ning teostada kõigi soome-ugri rahvaste enesemääramise õigust kooskõlas rahvusvaheliste normide ja põhimõtetega.
Tartus toimuva kongressi teema on „Kultuurimaastikud – meel ja keel“, selle teemarühmades käsitletakse lisaks keele säilitamise ja edasiandmise ning kakskeelsuse probleemidele ka kliimamuutuste mõju soome-ugri rahvastele ja kultuuriinnovatsioonide küsimusi. Oluliseks teemavaldkonnaks on traditsiooniliste ja uute meediakanalite kasutamine ning kaasaegsete keeletehnoloogiate rakendamine soome-ugri rahvaste teabetöös. Osalema oodatakse Eesti, Soome, Ungari ja Venemaa presidente ja riigiametnikke.
Kongressi ametliku programmi kõrval on Tartus kavas mitmesuguseid kongressi teemadega seotud kõrvalüritusi, kuhu on oodatud kõik huvilised.
Esimene soome-ugri rahvaste maailmakongress toimus 1992. aastal Komimaal Sõktõvkaris, seejärel on seda iga nelja aasta järel korraldanud vaheldumisi Ungari, Soome, Eesti ja Venemaa. Eestis toimus kongress eelmisel korral 2004. aastal Tallinnas.
Kongressi peakorraldaja on MTÜ Fenno-Ugria Asutus, kes koordineerib eestlaste osavõttu maailmakongressidest ja selle vahepeal tegutseva, maailmakongresse sisuliselt ette valmistava soome-ugri rahvaste konsultatiivkomitee tööst.
2016. aasta Euroopa meistrivõistlused kiir- ja välkmales

2016. aasta Euroopa meistrivõistlused kiir- ja välkmales olid 2016. aastal Tallinnas peetud Euroopa meistrivõistlused kiir- ja välkmales. 
Detsembris 2016 peeti Tallinnas hotelli Park Inn by Radisson Meriton Conference &amp; Spa konverentsikeskuses Euroopa kiir- ja välkmale meistrivõistlused. Võistluste korraldusjuht (turniiridirektor) oli rahvusvaheline organisaator Hendrik Olde. Peakohtunikuna tegutses rahvusvaheline arbiiter Stephane Escafre, abikohtunikena rahvusvahelised arbiitrid Marek Kolk ja Mihhail Krjukov.
2016. aasta Euroopa meistrivõistlused kiirmales.
11-vooruline kiirmaleturniir mängiti kahe päeva jooksul, vahetult enne välkmaleturniiri. 550 osavõtjat 28 riigist (sealhulgas 157 Eesti, 121 Venemaa ja 75 Läti maletajat). Euroopa meistriks tuli Aleksandr Rjazantsev (Venemaa). Hõbemedali võitis Maksim Matlakov, pronksmedali Rauf Məmmədov. 
Naistest võitis Darja Pustovoitova (üldarvestuses 35. koht). Naiste arvestuses järgnesid Aleksandra Kostenjuk (37. koht), Elisabeth Pähtz (59. koht), Pia Cramling (96. koht) ja Laura Rogule (118. koht). 12. koha sai Mai Narva (üldarvestuses 166. koht) ja 13. koha Margareth Olde (168. koht). Tahapoole jäid Nino Maisuradze (178. koht) ja Olga Girja (188. koht)
Läti suurmeistrid Aleksejs Širovs (7. koht) ja Igors Kovaļenko (14. koht) tulid esikahekümnesse, leedulastest oli edukaim Aloyzas Kveinys (67. koht). Eesti mängijatest olid edukaimad Meelis Kanep (41. koht), Ottomar Ladva (48. koht) ja Kaido Külaots (54. koht). Klassikalise male eksmaailmameistritest tegid kaasa Ruslan Ponomarjov (8. koht), Aleksandr Halifman (88. koht) ja Aleksandra Kostenjuk.
2016. aasta Euroopa meistrivõistlused välkmales.
26-vooruline välkmaleturniir mängiti kahe päeva jooksul, vahetult pärast kiirmaleturniiri. 510 osavõtjat 28 riigist (sealhulgas 128 Venemaa, 121 Eesti ja 67 Läti maletajat). Euroopa meistriks tuli Dmitri Andreikin (Venemaa). Hõbemedali võitis Rauf Məmmədov, pronksmedali Siarhiej Žyhalka. 
Naistest võitis Olga Girja (üldarvestuses 58. koht). Naiste arvestuses järgnesid Aleksandra Kostenjuk (73. koht), Darja Pustovoitova (79. koht), Nino Maisuradze (99. koht), Yuliya Shvayger (103. koht), Lara Janzelj (128. koht) ja seitsmendana Mai Narva (140. koht). Veteranidest (üle 60 aasta vanused maletajad) oli parim Eesti suurmeister Igor Švõrjov (üldarvestuses 85. koht).
Läti suurmeister Igors Kovaļenko sai 13. koha, leedulastest oli edukaim Darius Zagorskis (113. koht). Eesti mängijatest oli edukamad Kaido Külaots (27. koht) ja Ottomar Ladva (39. koht). Klassikalise male eksmaailmameistritest tegid kaasa Ruslan Ponomarjov (30. koht) ja Aleksandra Kostenjuk.
2019. aasta Euroopa meistrivõistlused kiir- ja välkmales

2019. aasta Euroopa meistrivõistlused kiir- ja välkmales olid 2019. aastal Tallinnas peetud Euroopa meistrivõistlused kiir- ja välkmales. 
Detsembris 2019 peeti Tallinnas Original Sokos Hotel Viru konverentsiruumides Euroopa kiir- ja välkmale meistrivõistlused. Võistluste korraldusjuht (turniiridirektor) oli Eesti Maleliidu president Ken Koort. Peakohtunikuna tegutses rahvusvaheline arbiiter Laurent Freyd (FIDE kohtunike komisjoni esimees), abikohtunikena rahvusvahelised arbiitrid Margit Brokko ja Alon Shulman.
2019. aasta Euroopa meistrivõistlused kiirmales.
13-vooruline kiirmaleturniir mängiti kahe päeva jooksul, vahetult enne välkmaleturniiri. 451 osavõtjat 32 riigist (sealhulgas 129 Venemaa, 90 Eesti ja 43 Läti maletajat). Euroopa meistriks tuli Gabrijel Sargsjan (Armeenia). Hõbemedali võitis Rauf Məmmədov (Aserbaidžaan), pronksmedali Aleksandr Rjazantsev (Venemaa). 
Naistest võitis Venemaa esindaja Dinara Dordžijeva (üldarvestuses 15. koht). Naiste arvestuses järgnesid Jekaterina Murašova (80. koht), Viktorija Tšernjak (83. koht) ja Laura Rogule (105. koht). Eesti naismaletajaist said Triin Narva 177., Monika Tsõganova 229. ja Regina Narva 272. koha.
Baltimaade maletajaist jõudis esikümnesse Kaido Külaots (8. koht) ja esikahekümnesse leedukas Juras Mickevičius (19. koht). Läti maletajaist oli edukim Verners Putka (52. koht). Eesti mängijatest olid edukaimad (lisaks Külaotsale) Kirill Chukavin (38. koht), Meelis Kanep (39. koht), Tarvo Seeman (44. koht), Igor Švõrjov (50. koht) ja Sander Kukk (51. koht).
2019. aasta Euroopa meistrivõistlused välkmales.
22-vooruline välkmaleturniir mängiti ühe päeva jooksul, vahetult pärast kiirmaleturniiri. 413 osavõtjat 32 riigist (sealhulgas 117 Venemaa, 85 Eesti ja 35 Läti maletajat). Euroopa meistriks tuli Igor Lõssõi (Venemaa). Hõbemedali võitis Zaven Andriasjan (Armeenia), pronksmedali Andrei Jessipenko (Venemaa). 
Naistest võitis Dinara Dordžijeva (üldarvestuses 53. koht). Naiste arvestuses järgnesid Dina Belenkaja (69. koht) ja Julia Dumtševa (94. koht). Soome maletaja Anastasia Nazarova oli naistest viies (145. koht), lätlanna Laura Rogule kuues (150. koht). Eesti naismaletajaist sai Triin Narva 154. ja Regina Narva 298. koha.
Eesti mängijatest oli edukamad Ottomar Ladva (22. koht), Tarvo Seeman (24. koht), Kaido Külaots (28. koht), Sander Kukk (30. koht), Aleksandr Volodin (36. koht), Juri Firstov (56. koht), Meelis Kanep (61. koht), Andrei Timošin (66. koht) ja Igor Švõrjov (67. koht). Lätlastest oli parim Matīss Mustaps (63. koht) ja leedulastest Juras Mickevičius (40. koht).
Dubai Frame

Dubai Frame (araabia keeles: برواز دبي) on arhitektuuriline maamärk Zabeeli pargis Dubais. Ajaleht The Guardian on seda kirjeldanud kui "suurimat pildiraami planeedil", kuid see on ka vaieldav kui "kõigi aegade suurim varastatud hoone".
Projekti kavandas Fernando Donis ja Dubai valitsus kuulutas selle ideekonkursi võitjaks. Väidetavalt varastati disainerilt tema intellektuaalomand ja talle ei antud disainilahenduse krediiti. See hoiab maailma suurima raami rekordit.
Fournes-en-Weppes

Fournes-en-Weppes on vald Põhja-Prantsusmaal Nordi departemangus Annœullini kantonis.
See on Métropole européenne de Lille'i osa.
Adolf Hitler veetis Fournes-en-Weppesis poole oma teenistusajast Esimeses maailmasõjas.
Fromelles

Fromelles [fʁɔmɛl] on vald Põhja-Prantsusmaal Nordi departemangus Annœullini kantonis.
Hantay

Hantay on vald Põhja-Prantsusmaal Nordi departemangus Annœullini kantonis.
See on Métropole européenne de Lille'i osa.
Herlies

Herlies on vald Põhja-Prantsusmaal Nordi departemangus Annœullini kantonis.
See on Métropole européenne de Lille'i osa.
Illies

Illies on vald Põhja-Prantsusmaal Nordi departemangus Annœullini kantonis.
Krzanowice

Krzanowice (saksa "Kranowitz", 1936–1945 "Kranstädt") on linn Poolas Sileesia vojevoodkonnas Racibórzi maakonnas, Krzanowice valla halduskeskus. Krzanowice asub Tšehhi piiri ääres.
Krzanowice sai linnaõigused 1265. aastal. 1945. aastal läks Krzanowice Saksamaa koosseisust Poolale ja kaotas linnaõigused. 1. jaanuaril 2011 sai Krzanowice linnaõigused tagasi.
Ski Dubai

Ski Dubai on siseruumides asuv suusakeskus, kus on 22 500-ruutmeetrine suusaala. Pargi sisetemperatuur on aasta läbi –1 kuni +2 kraadi. 
Suusakeskus kuulub Araabia Ühendemiraatides Dubais asuva ühe maailma suurima kaubanduskeskuse – Mall of the Emirates – koosseisu. Selle ehitas välja Majid Al Futtaim Group, kes haldab ka Mall of the Emiratesi kaubanduskeskust. 
Suusakeskus avati 2005. aasta novembris ja selle kõrgus on 85 meetrit.
The Dubai Fountain

The Dubai Fountain on koreograafiline purskkaevude süsteem, mis asub Araabia Ühendemiraatides Dubais Downtown Dubai arenduse keskel 12 hektari suurusel Burj Khalifa järvel. Selle kavandas Californias asuv ettevõte WET Design, mis vastutab ka Las Vegase Bellagio hotelli järve purskkaevude eest. 
Purskkaevude süsteem on paigaldatud viiele eri suurusega ringile ja kahele kaarele. Süsteem on valgustatud 6600 valgusti ja 50 värvilise projektoriga. Purskkaevusüsteemist lähtuvad valgusvihud on nähtavad enam kui 20 miili kaugusele. Rajatis on 275 meetrit pikk. 
The Dubai Fountain suudab korraga õhku paisata 83 000 liitrit vett ja paisata vett kuni 152,4 meetri kõrgusele. Vaatepildi taustaks mängib muusika – muusikapalu on laias valikus klassikalisest kuni tänapäevase araabia ja maailmamuusikani. 
Atraktsioonikompleksi ehituseks kulus 218 miljonit USA dollarit.
Koziegłowy

Koziegłowy (saksa "Coßziegle") on linn Poolas Sileesia vojevoodkonnas Myszkówi maakonnas, Koziegłowy valla halduskeskus. Koziegłowy asub Myszkówist umbes 11 km lääneloodes.
Asula oli olemas juba 11. sajandil. Linnaõigused sai Koziegłowy 1402. aastal. Teise Poola jagamise tagajärjel läks linn 1793. aastal Preisi kuningriigi võimu alla. Alates 1807. aastast oli Koziegłowy Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Koziegłowy linnaõigused, kuid sai need 1950. aastal tagasi.
Fermat' suur teoreem

Fermat' suur teoreem ehk Fermat' probleem on väide, et kui nformula_13 on naturaalarv, siis võrrandil formula_2+ formula_3=formula_4ei ole mittetriviaalseid ratsionaalarvulisi lahendeid. Triviaalseks loetakse lahendit, mille vähemalt üks komponent on 0.
Selle hüpoteesi püstitas prantsuse matemaatik Pierre de Fermat (1601–1665) 1637. aastal.
Krenaki keel

Krenaki keel on aimbore keelkonda kuuluv keel, mida räägivad tänapäeva Brasiilia idaosas Minas Geraisi osariigis elavad botokuudide hulka kuuluvad krenakid.
Krenaki keel on viimane säilinud aimbore keelkonna keel ja see on väljasuremisohus. 2006. aastal hinnati keele kõnelejate arvuks 10.
Rakendusliku Antropoloogia Keskus

Rakendusliku Antropoloogia Keskus (RAK) on Eesti rakendusuuringute keskus, mis teeb kvalitatiivseid uuringuid ühiskondlike, organisatoorsete ja praktiliste probleemide lahendamiseks.
Mary Lou McDonald

Mary Louise McDonald (sündinud 1. mail 1969) on iiri poliitik ja Sinn Féini liider alates 2018. aasta veebruarist. Alates 2011 on ta Iiri parlamendi (Oireachtas) alamkoja Dáil Éireanni liige ("Teachta Dála"). 2009 kuni 2018 oli ta Sinn Féini asejuht ja 2004 kuni 2009 Euroopa Parlamendi liige. 8. veebruaril 2020 toimunud Iiri parlamendivalimised võitis tema juhtimisel Sinn Féin saades 24.5% kõigist häältest (mis tõi parteile Iiri valimissüsteemis 23% parlamendikohtadest ehk 37 kohta 160st).
Arona vald

Arona vald (läti keeles "Aronas pagasts") on vald Lätis Madona piirkonnas. Vald piirneb sama piirkonna Madona linnaga ning Liezēre, Mārciena, Bērzaune, Sarkaņi, Vestiena, Lazdona ja Cesvaine vallaga.
Valla pindala on 150 km². 2016. aasta seisuga elas seal 1427 inimest. Valla halduskeskus on Kusa küla. Vallamaja asub aadressil Melioratoru iela 3.
Ajalugu.
Valla aladel asusid varem Oļi, Lode, Lautere, Kusa, Zelgauska ja Līdere mõisa maad. Läti iseseisvudes jagunesid praeguse Arona valla maad viie toonase valla vahel. Nendeks olid Kusa vald, Grostona vald, Lubeja vald, Oļi vald ja Viesiena vald.
Aastal 1945 moodustati Grostona vallas Arona külanõukogu, aastal 1949 aga vald likvideeriti. Aastal 1951 liideti Arona külanõukoguga likvideeritav Grostona külanõukogu, aastal 1954 likvideeritav Jaunlazdona külanõukogu. Aastal 1973 liideti Arona külanõukoguga likvideeritav Kusa külanõukogu, ent osa külanõukogu aladest liideti Bērzaune ja Mārciena külanõukoguga. Aastal 1977 liideti külanõukoguga osa Bērzaune külanõukogu alasid ja osa likvideeritavast Viesiena külanõukogust, osa Arona maadest liideti aga Bērzaune ja Lazdona külanõukoguga. Aastal 1979 liideti külanõukoguga osa Sarkaņi külanõukogu alasid, osa Arona külanõukogust liideti aga Liezēre külanõukoguga. Aastal 1990 muudeti külanõukogu vallaks. 2009. aastast kuulub vald Madona piirkonda.
Loodus.
Vald asub Vidzeme kõrgustikul. Kõrgemad kohad on Nesaule mägi (284,2 m) ja Ķelēni mägi (283,4 m). Tähtsamad jõed on Ogre jõgi ja Arona jõgi. Vallas asuvad Madona järv pindalaga 5,4 ha, Sasēris pindalaga 9 ha, Lautere järv pindalaga 6,6 ha ja Lielais Līdēris pindalaga 98,6 ha.
Looduskaitse all on Lejasbebri hiidtamm, Bitese tamm, Oļi mõisa tamm, Velēni tammed ja kaheksa nimetut põlispuud. Valda jääb 66 ha suurune Nesaule mäe hoiuala, valla lääneosa jääb osalt Vestiena kaitstavale maastikule ja osalt Gaiziņkalnsi loodusparki.
Kultuurimälestised.
Kultuurimälestistest on riikliku kaitse all Struve kaare punkt Nesaule mäel, Jaunandrāni linnamägi, Arnicēni linnamägi, Kusa asulakoht ja muinaskalmed, Dārznīca mäe linnamägi, Krastkalni muinaskalmed, Ezermuiža muinaskalmed ja Aronieši asulakoht. 
Kohaliku kaitse all on Nesaule muinaskalmed, Zeduļi muinaskalmed, hiiepaik Zeduļi kirikumägi, Trušļi muinaskalmed, Arona kruusakarjääri muinaskalmed, Lazdieši muinaskalmed, Dietlāvi muinaskalmed ehk Penderi küngas, Kārkli muinaskalmed, Kalnavaiti muinaskalmed, Lautere linnamägi, Vālēni asulakoht, Jaunandrāni muinaskalmed, karistuspaik Kalnavaiti Peksumägi, Ošinieki muinaskalmed ehk Kalmeküngas, hiiepaik Ošinieki Kirikumägi, Pühamäe hiiepaik, 
Kučuri muinaskalmed ehk Rootsi hauad ja Ciskāni kivikuhil. 
Asustus.
Aastal 2011 elas vallas 1306 lätlast, 61 venelast, 7 valgevenelast, 19 ukrainlast, 8 poolakat ja 3 leedulast. 
Valla külad:
Ülejäänud valla elanikud elasid külade koosseisu mitte kuuluvates taludes.
Cybinka

Cybinka (saksa "Ziebingen", alamsorbi "Zebinki") on linn Poolas Lubuszi vojevoodkonnas Słubice maakonnas, Cybinka valla halduskeskus.
Asulat on esmamainitud 1472. aastal, kuni 1945. aastani oli Saksamaa koosseisus. Linnaõigused sai Cybinka 1945. aastal.
Dobiegniew

Dobiegniew (saksa "Woldenberg") on linn Poolas Lubuszi vojevoodkonnas Strzelce Krajeńskie maakonnas, Dobiegniewi valla halduskeskus.
Woldenberg sai linnaõigused enne 1313. aastat (tõenäoliselt 1298. aastal). Kuni 1945. aastani oli linn Saksamaa koosseisus.
Aleksei Suetin

Aleksei Stepanovitš Suetin (vene keeles Алексей Степанович Суэтин; 16. november 1926 Zinovjevsk – 10. september 2001 Moskva) oli vene maletaja, maletreener ja maleliteraat, rahvusvaheline suurmeister (1965). 
Pärast teist maailmasõda elas Suetin Tuulas, Minskis ja seejärel Moskvas. 1950. aastal sai ta NSV Liidu meistersportlaseks ja 1961. aastal täitis rahvusvahelise meistri normi. Suurmeistriks sai Suetin 39-aastaselt 1965. aastal.
Suetin jagas NSV Liidu meistrivõistlustel 1954. aastal 7.–9., 1963. aastal 4.–6. ja 1965. aastal 4.–5. kohta. 1955. aastal mängis ta Pärnu turniiril, kus jagas 7–8. kohta. 1965. aastal sai ta kaks esikohta rahvusvahelistel turniiridel (Sarajevos ja Kopenhaagenis). 
Ta oli Tigran Petrosjani treener Petrosjani-Botvinniku MM-tiitlimatšis (1963). 1980. aastatel esines ta televisioonis Kasparovi-Karpovi MM-tiitlimatši kommentaatorina. 
1996. aastal tuli Suetin 69-aastaselt Bad Liebenzellis veteranide maailmameistriks. Kaks aastat varem võitis ta Bielis peetud veteranide MM-il pronksmedali (võitis Mark Taimanov).
Isiklikku.
Suetini esimene abikaasa oli naiste rahvusvaheline meister Kira Zvarõkina. Nende poeg Aleksandr (sündinud 1951) sai majandusteadlaseks.
Polümeetria

Polümeetria on muusikas mitme meetrumi üheaegne esinemine eri partiides.
Polümeetria näiteid on hemiool.
Polümeetriat on kasutanud näiteks Wolfgang Amadeus Mozarti ballistseenis ooperis "Don Giovanni". Selles kõlavad üheaegselt kolm eri taktimõõdus tantsu (menuett, kontratants ja saksa tants).
Gozdnica

Gozdnica (saksa "Freiwaldau") on linn Poolas Lubuszi vojevoodkonnas Żagańi maakonnas.
Asula on rajatud 1285. aastal, linnaõigused sai 1315. aasta paiku. Freiwaldau kaotas linnaõigused 1759. aastal. Kuni 1945. aastani oli asula Saksamaa koosseisus. 1967. aastal sai Gozdnica linnaõigused tagasi.
Le Maisnil

Le Maisnil on vald Põhja-Prantsusmaal Nordi departemangus Annœullini kantonis.
Marquillies

Marquillies on vald Põhja-Prantsusmaal Nordi departemangus Annœullini kantonis.
Ostricourt

Ostricourt on vald Põhja-Prantsusmaal Nordi departemangus Annœullini kantonis.
Phalempin

Phalempin on vald Põhja-Prantsusmaal Nordi departemangus Annœullini kantonis.
Provin

Provin on vald Põhja-Prantsusmaal Nordi departemangus Annœullini kantonis.
Adrian Mariappa

Adrian Joseph Mariappa (sündinud 3. oktoobril 1986 Londonis) on Inglismaal sündinud Jamaica jalgpallur, kes mängib kaitsjana Inglismaa League One'i klubis Burton Albion.
Ta alustas klubikarjääri kodulinnaklubis Watford. Klubi põhimeeskonnas debüteeris ta Inglismaa esiliigas 2005. aastal. Hooajal 2006–07 mängis ta Watfordiga Inglismaa kõrgliigas ja järgmised viis hooaega Inglismaa esiliigas. 2012. aastal valiti Mariappa Watfordi hooaja parimaks mängijaks. Hooajal 2012–13 mängis ta esiliigas Readingu ridades. Aastatel 2013–2016 mängis ta kolm hooaega Inglismaa kõrgliiga meeskonnas Crystal Palace. 2016. aasta augustis liitus ta taas Watfordiga. 2020. aasta novembris asus ta mängima Bristol Citys. 2021. aasta novembris liitus ta Austraalia kõrgliigaklubiga Macarthur FC, saades läbi aegade esimeseks Jamaica mängijaks A-League'is.
2022. aasta oktoobris naasis ta Inglismaale, sõlmides lepingu Burton Albioniga.
Jamaica jalgpallikoondises tegi Mariappa debüüdi 9. juunil 2012 MM-i valikmängus Guatemala vastu. Koondisekarjääri esimese värava lõi ta 4. septembril 2015 MM-i valikmängus Nicaragua vastu. Ta on kuulunud Jamaica koondisse 2015. aasta Copa Américal, 2015. aasta CONCACAF Gold Cupil, 2016. aasta Copa América Centenariol ja 2021. aasta CONCACAF Gold Cupil.
Radinghem-en-Weppes

Radinghem-en-Weppes on vald Põhja-Prantsusmaal Nordi departemangus Annœullini kantonis.
Christian Kabasele

Christian Kabasele (sündinud 24. veebruaril 1991 Lubumbashis) on Belgia jalgpallur, kes mängib keskkaitsjana Premier League'i klubis Watford.
Ta alustas klubikarjääri 2008. aastal Belgia klubis Eupen. Hooajal 2011–12 mängis ta Bulgaaria kõrgliiga klubis Razgradi Ludogorets. Seejärel naasis ta Belgiasse, mängides kaks hooaega taas Eupenis ja seejärel kaks hooaega Genki meeskonnas.
Debüüdi Belgia jalgpallikoondises tegi Kabasele 9. novembril 2016 sõprusmängus Hollandi vastu. Samal aastal kuulus ta Belgia koondisse Euroopa meistrivõistlustel.
Sainghin-en-Weppes

Sainghin-en-Weppes on vald Põhja-Prantsusmaal Nordi departemangus Annœullini kantonis.
See on Métropole européenne de Lille'i osa.
Salomé (Nord)

Salomé on vald Põhja-Prantsusmaal Nordi departemangus Annœullini kantonis.
See on Métropole européenne de Lille'i osa.
Wahagnies

Wahagnies on vald Põhja-Prantsusmaal Nordi departemangus Annœullini kantonis.
Vald asub Prantsuse Flandria ja Artois' vahel.
Małomice

Małomice (saksa "Mallmitz") on linn Poolas Lubuszi vojevoodkonnas Żagańi maakonnas, Małomice valla halduskeskus. Małomice asub Żagańist umbes 12 km kagus Bóbri jõe ääres.
Małomicet on esmamainitud 1329. aastal, piiratud linnaõigused sai 1572. aastal. Kuni 1945. aastani oli Małomice Saksamaa koosseisus. Alevi staatuse sai Małomice 1959. aastal. Täielikud linnaõigused sai Małomice 1969. aastal.
Wavrin

Wavrin on vald Põhja-Prantsusmaal Nordi departemangus Annœullini kantonis.
See asutati 1020. aasta paiku.
See on Métropole européenne de Lille'i osa.
Cayan Tower

Cayan Tower, mida enne selle avamist nimetati Infinity Toweriks, on 306 meetri kõrgune 75-korruseline pilvelõhkuja Araabia Ühendemiraatides Dubais, mille ehitas ja mida haldab Cayan Real Estate Investment and Development. 
Pilvelõhkuja on projekteerinud Skidmore, Owings and Merrill SOM-i arhitektuurigrupp, kes tegi ka Dubais asuva Burj Khalifa ja Chicagos asuva Trump Toweri ideekavandi. 
Pärast Cayan Toweri avamist 10. juunil 2013 sai ehitisest maailma kõrgeim kõrghoone, millel on 90-kraadine keerd. Seda rekordit enne Cayan Towerit hoidis Shanghai Tower, mis avati 2015. aasta veebruaris.
Wicres

Wicres on vald Põhja-Prantsusmaal Nordi departemangus Annœullini kantonis.
See on Métropole européenne de Lille'i osa.
Kiko Femenía

Francisco Femenía Far (tuntud kui Kiko Femenía; sündinud 2. veebruaril 1991 Sanet y Negralses) on Hispaania jalgpallur, kes mängib paremkaitsjana Hispaania kõrgliigaklubis Villarreal.
Ta alustas klubikarjääri Hispaania klubis Hércules CF, millega liitus 2004. aastal. Klubi põhimeeskonnas debüteeris ta Hispaania esiliigas 2008. aastal. Hooajal 2010–11 mängis ta klubiga Hispaania kõrgliigas. Seejärel mängis Femenía Hispaania esiliigas Barcelona ja Madridi Reali duubelmeeskondades, Alcorcónis ning Deportivo Alavésis, millest viimasega hooajal 2016–17 Hispaania kõrgliigas.
2017. aasta juulis sõlmis Femenía nelja-aastase lepingu Inglismaa kõrgliigaklubiga Watford. Esimese värava Inglismaa kõrgliigas lõi ta 31. märtsil 2018 mängus Bournemouthi vastu. Watfordis mängis ta kokku viis hooaega, millest neli hooaega Inglismaa kõrgliigas.
2022. aasta juulis naasis Femenía Hispaaniasse ning sõlmis kolmeaastase lepingu Villarrealiga.
Aastatel 2009–2011 mängis Femenía Hispaania noortekoondistes.
Beuvrages

Beuvrages on vald Põhja-Prantsusmaal Nordi departemangus Anzini kantonis.
Bruay-sur-l'Escaut

Bruay-sur-l'Escaut on vald Põhja-Prantsusmaal Nordi departemangus Anzini kantonis.
Nimi.
Keskajal kasutati nimesid "Bruail, Brueil, Bruel" ja "Bruech" ning hiljem nime "Bruay". 1902. aastal sai koha nimeks "Bruay-sur-l'Escaut" ('Bruay Schelde ääres'), et eristada seda Bruay-la-Buissière'ist Pas-de-Calais' departemangus.
Asend.
Bruay-sur-l'Escaut asub Schelde jõe (prantsuse "Escaut") vasakul kaldal. Vald asub 12 km kaugusel Belgia piirist Quiévrainis.
Atlantis The Palm

Atlantis The Palm on luksushotell, mis asub Araabia Ühendemiraatides Dubais Jumayrah' palmisaare tipus. See oli esimene saarele rajatud luksushotell. Hotell on inspireeritud Atlantise müüdist ja sisaldab ka araabia mõjutusi. Hotell avati 24. septembril 2008 Kerzner International Holdings Limited ja Istithmari ühisettevõttena.
1548 numbritoaga meresõidutemaatiliselt kujundatud hotellis on kaks majutustiiba (ida- ja läänetorn), mis on omavahel ühendatud Royal Bridge Suite'iga. Seda täiendavad veepark Aquaventure ja akvaarium Lost Chambers, kus elab üle 65 000 merelooma.
Mall of the Emirates

Mall of the Emirates (araabia keeles مول الإمارات) on Dubais asuv kaubanduskeskus. Selle arendaja ja omanik on Majid Al Futtaim Properties. Kaubanduskeskus avati 2005. aasta novembris. Keskus asub Sheikh Zayedi maantee neljandal ristmikul.
Mitmekorruselises kaubanduskeskuses on praegu enam kui 630 jaemüügipunkti, 7900 parkimiskohta, üle 100 restorani ja kohviku, 80 luksuskauplust ja 250 esinduskauplust. Selle üüritav brutopind on kokku 255 489 ruutmeetrit. Seal asub ka perede vabaaja veetmise keskusi, sealhulgas Ski Dubai (Lähis-Ida esimene suusakuurort ja lumepark), 500-kohaline Dubai kogukonna teatri- ja kunstikeskus ning Magic Planet, mis on üks suurimaid meelelahutuskeskusi siseruumides Dubais.
2005. aasta novembris nimetati see Londonis World Travel Awardsil maailma juhtivaks uueks ostukeskuseks. Forbes nimetas 2017. aastal Mall of the Emirates Dubais viie parima kaubanduskeskuse hulka.
Escautpont

Escautpont on vald Põhja-Prantsusmaal Nordi departemangus Anzini kantonis.
Nimi.
Nimi "Escautpont" (ladina keeles "Scaldis Pons") tähendab Escaut' (Schelde) silda. Koht on nime saanud selle järgi, et antiikajal asus teel Bavayst Tournaisse ainus sild üle Schelde jõe Escautpontis.
Fresnes-sur-Escaut

Fresnes-sur-Escaut on vald Põhja-Prantsusmaal Nordi departemangus Anzini kantonis.
Onnaing

Onnaing on vald Põhja-Prantsusmaal Nordi departemangus Anzini kantonis.
Bois-Grenier

Bois-Grenier on vald Põhja-Prantsusmaal Nordi departemangus Armentièresi kantonis.
Harles Pilter

Harles Pilter (14. september 1921 – 9. jaanuar 1984) oli eesti kunstnik.
Ta tegutses raamatuillustraatorina, sealjuures kujundajana Tartu Ülikooli Kirjastuses.
Ta on teinud ka illustratsioone koduloomade anatoomia õppevahendeile.
Ta suri 9. jaanuaril 1984 ja ta maeti 13. jaanuaril 1984 Pärnamäe kalmistule.
Wleń

Wleń (saksa "Lähn") on linn Poolas Alam-Sileesia vojevoodkonnas Lwówek Śląski maakonnas, Wleńi valla halduskeskus. Wleń asub Jelenia Górast umbes 12 km põhjas ja Lwówek Śląskist ligikaudu 12 km lõunakagus Bóbri jõe ääres.
Asula oli olemas juba 12. sajandil, linnaõigused sai enne 1261. aastat. Kuni 1945. aastani oli Saksamaa koosseisus.
Nutumüür

Nutumüür ehk Läänemüür on juudi rahva püha paik, kuhu suunduvad palverändurid palvetama. Tegemist on kunagise kuningas Saalomoni templi varemetega, tugimüüriga, mille roomlased jätsid järele Teisest Templist. Templi purustamise ja riigi vallutamise järel pidid juudid lahkuma oma maalt.
Müürikivide vahele saab jätta kirjakese palvesoovidega, mis hiljem maetakse juudi kalmistule.